
Kozmikus müonok fluxusának és szögeloszlásának meghatározása a Gran Sasso Laboratóriumban

Alacsony hatáskeresztmetszetű folyamatok vizsgálatánál mint például neutrínók vagy
sötét anyag detektálásánál a kozmikus sugárzásból származó nagyenergiás részecskék, első-
sorban müonok túl nagy hátteret szolgáltatnak, melybe a mérendő jel beleveszik. Ezért a
világ több pontján földalatti laboratóriumokat létesítettek, melyek feletti sziklafal a müonf-
luxust lényegesen lecsökkenti.

Ezek egyike az olaszországi Gran Sasso Laboratórium, amely a Gran Sasso hegybe vájt
mesterséges barlangban fekszik. A felette tornyosuló sziklafal müonárnyékolása 3800 m vi-
zével egyezik meg, mely milliószoros müonelnyomást jelent.

A nyáron Erasmus szakmai gyakorlat keretében lehetőségünk nyílt három hónapot a la-
borban dolgozni. Munkánk során egy elsősorban demonstrációs célokra készült szcintillációs
müondetektorral mértünk, mely három dimenziós rekonstrukcióhoz alkalmas információt
szolgáltat, energiára vonatkozót azonban nem. TDK dolgozatunkban ezzel a detektorral
végzett méréseinkről írunk.

Munkánk célja meghatározni a müonok szögeloszlását a földfelszínen valamint a fluxust a
földfelszínen és a barlangban is, és kidolgozni az ezek megtételéhez szükséges, a detektorhoz
illeszkedő eljárásokat. Bár eredményeinket már többször és pontosabb módszerekkel is ki-
mérték a végeredmény érdekes, mert elárul valamit a detektor olcsó, ám új technológiájának
(szilícium foton sokszorozó) gyakorlatban való alkalmazhatóságáról.

Mindezekhez először a detekor eddig még ki nem mért tulajdonságait kellett feltérképez-
nünk, majd a teleszkóp beállításait optimalizálni a barlangban lévő alacsony fluxus kimérésé-
hez. Az adatanalízishez, a rossz felbontású és nagyon zajos jelekre való illesztéshez megfelelő
eljárást kellett kitalálnunk. A detektor rossz hatásfoka mellett a legnagyobb problémát a
mért adatokból a valódiakra való következtetés jelentette. Ennek megoldására szimulációs
eljárást dolgoztunk ki, mellyel a detektor válaszát szimuláltuk a mért tulajdonságok isme-
retében különböző irányokból érkező müonokra.



